《自武陵至沅陵道中杂诗十首 其六》
明代·何景明

大壑百馀尺，流水浩汤汤。我行路中断，欲渡无桥梁。

谁为理舟楫，石乱不可航。改辙上危栈，登兹千仞冈。

临深古有戒，侧足以傍徨。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。